དེ་དག་བཞུགས་ཡུལ་གཙུག་ལག་ཁང་བཞེངས་དགོས་པར་དགོངས་ནས།ས་དཔྱད་ཞིབ་པར་མཛད་དེ།ཡབ་མེས་གོང་མས་བཞེངས་པའི་པར་ཁང་གི་འགྲམ་དུ་བསྟན་འགྱུར་གྱི་གཙུག་ལག་ཁང་ཞིག་བཞེངས་རྩིས་ཀྱི་ཐུགས་བཞེད་གནང་ནས།རབ་བྱུང་བཅུ་གཉིས་པའི་ཤིང་བྱི་ལོ་སྟེ་སྤྱི་ལལོའི་ཟླཔའི་ཚེསཉིན་སྐར་འཛིན་མཛད་དེ་དབུ་བརྩམས།དགེ་སློང་ཚུལ་ཁྲིམས་རབ་བརྟན་དང་།དགེ་སློང་རིན་ཆེན་བཀྲ་ཤིས།དཔལ་འབྱོར་རྒྱལ་མཚན་གསུམ་གཙུག་ལག་ཁང་གསར་བཞེངས་ཀྱི་འགན་བསྐོས།ཡང་དགེ་སློང་ཚུལ་ཁྲིམས་རབ་བརྟན་ནམ་དོན་འགྲུབ་ཅན་དང་།ཨོ་རྒྱན་ཚེ་རིང་།ལྷུན་གྲུབ་རྒྱལ་མཚན་ཏེ་མིང་དོན་གཉིས་ཀར་དགེ་ཞིང་བཀྲ་ཤིས་པ་གསུམ་གྱིས་ཐིག་བཏབ།ཡི་དམ་གྱི་ལྷ་མང་པོའི་བསྙེན་པ་མཐར་ཕྱིན་པའི་དགེ་སློང་ནམ་མཁའ་རྡོ་རྗེ་དང་།ཏིང་འཛིན་རྡོ་རྗེ།ཀུན་དགའ་རྡོ་རྗེ་སྟེ་མི་འགྱུར་རྡོ་རྗེ་མཐའ་ཅན་གསུམ་གྱིས་རྩིག་རྨང་བརྐོས།ས་སྐྱོང་བླ་མ་མཆོག་གིས་རྩིག་རྨང་འདིང་བ་དང་རྩིག་འགྲམ་བཀོད།དེ་ནས་ཨར་པོ་བ་དང་ཤིང་བཟོ་བ་སོགས་ནས་ཕྱི་ཁོག་བཞེངས་པ་དང་ཚོན་བཏང་།ལྡེངས་རིས་འབྲི་མཁན་རྒྱལ་བ་སྲས་དང་བཅས་པའི་སྐུ་བརྙན།གསེར་ཞུན་ལས་བྲི་མཁན་སོགས་མང་བའི་སྐབས་སུ་མི་གྲངས་སྟོང་ཕྲག་ལྷག་ཙམ་དང་།དེ་ནས་ཀྱང་བརྒྱད་བརྒྱ་བདུན་བརྒྱ་དྲུག་བརྒྱ་སོགས་ལས་ཀའི་སྐབས་དང་བསྟུན་ནས་མཐར་མ་ཕྱིན་བར་དུ་བསྒྲུབས་ནས།ལོ་ངོ་གཉིས་ཀྱི་རིང་དུ་བཞེངས་གྲུབ་པ་བྱུང་།